
DAN SVETOGA JERONIMA (30. RUJNA) 


jest dan, kojim se otvara nova sezona hrvatske 
knjige. Tim se danom otvara promet s novim knji- 
gama, koje jeronimski članovi (ima ih preko 70 
tisuća u svim krajevima, gdje živu Hrvati) dobi- 
vaju za godinu 1933., to jest 

.9 KNJIGA ZA 40 DINARA. 

Upisivanje novih članova (10 dinara za cijeli život) 
i .naradžbe novih knjiga izvršuje već sada 


JERONIMSKO KNJIŽEVNO DRUŠTVO, ZAGREB 

TRG KRALJA TOMISLAVA BROJ 2 1. 


MEĐU ČITATELJIMA I ČITATEL JICAMA 


PITANJA. 

74. Piće. Imam službu, u kojoj se 
osobito zahtijeva potpuna trijeznost. 
Kako osjećam naklonost piću, a to 
mi može mnogo štctovati u službi, 
nastojim na svaki način to izbjega- 
vati. Posebno bih htio znati, ima li 
koje sredstvo, koje bi tako djelovalo 
na moj organizam, da bi mi piće pot- 
puno ogadilo, te ga se na taj način 
potpuno odučim. Želj ezničar. 

75. Luknjice na haljini. Imam tešku 

crnu svilenu haljinu, koju bih htjela 
preraditi. Budući se pranjem i pe- 
glanjem nikako ne odstranjuju luk- 
njice od mašinskog štepanja, molim 
cij. čitateljice »Obitelji« za savjet, na 
koji se način spomenute luknjice da- 
du odstraniti. Činovnica. 

76. Obiteljska nesloga. Dvije smo 
sestre i imamo staricu majku, koja 
posjeduje kuću. No ta je kuća preza- 
dužena, te prijeti opasnost, da mati 
ostane bez krova nad glavom. Ja 
sam udata, a sestra mi je neudata te 
živi s majkom. Moj muž je činovnik. 
Imade nešto ušteđevine, pa kad bi uz 
to još podigao zajam, koji bi mogao 
dobiti, sabralo bi se toliko, da bismo 
mogli kupiti majčinu kuću bilo sada 
ili na dražbi, ako vjerovnici budu do 
nje gonili svoje tražbine. Tako bismo 
majci spasiti krov nad glavom, a ku- 
ća bi bila naša. No taj plan ometa 
moja sestra, koja veli, da ja hoću 
cijelu kuću za sebe, a njoj da ne 
ostane irišta. Ona traži za sebe pravo 
na polovicu kuće. Ne da sebi dokazati, 
da moj muž zapravo kupuje kuću i 
da tu nema o baštini ni govora, kad 
je sve prezaduženo. A moj muž veli: 
»Otkuda da ja kupim kuću, pa da 


Slika na omotu : 

NM U I J E C I 

Naslikao Apolonjusz Kenc/zierski 
(Poljak) 


onda nekom drugom moram poklo- 
niti polovicu?« Cijela ta stvar se za- 
plela i iz nje je već poteklo toliko 
neugodnosti, te ne znam, što da uči- 
nim. Najgore je to, da majka radi te 
obiteljske nesloge vrlo mnogo trpi i 
da bi u kratko vrijeme moglo doći do 
toga, da mora seliti iz svoje kuće. 



Moj muž naime veli, da kraj takvih 
prilika on kuće kupovati ne će, neka 
je kupi, tko hoće. Što da se tu uradi? 

Zabrinuta kći. 

77. Engleski. Odlućio sam učiti en- 

gleski, a ujedno bih učio i svoju dje- 
cu, pa da tako zajedno naučimo taj 
jezik. Koja bi metoda bila najpodes- 
nija? Ne želim učiti na običan škol- 
ski način, nego tražim posve prakti- 
čan način, koji odgovara dnevnim po- 
trebama konverzacije i lektire. Ima li 
možda tko od čitalaca »Obitelji« isku- 
stva s učenjem jezika pomoću gra- 
mofonskih ploča? S. S. 

78. Inflacija. Mnogo se govori i 
piše o inflaciji. Htio bih o toi stvari 
nešto više znati, pa bih molio čitaoce 
»Obitelji«, da mi preporuče koju zgo- 


dnu knjigu, iz koje bih se mogao o 
tom pitanju uputiti. 

O p ć. bilježnik. 

79. Drvo ili ugljen? Mnogi mi go- 
vore, da je zdravije ložiti u zimi peći 
drvom nego ugljenom, a osobito da 
treba izbjegavati loženje ugljenom, 
ako su djeca u kući. Voljela bih čuti 
stručnjaičko mišljenje. V e 1 j k a. 

ODGOVORI. 

70. Neugodan miris. Spomenuti or-. 
marić treba da izložite nekoliko dana 
djelovanju zraka i sunca. Prije toga 
dobro bi bilo da ga isperete rastopi- 
nom sode i mirisa će potpuno nestati. 

Domaćica. 

71. Kuda sa sinom? Ako ikada, a to 
je danas vrijedno pažnje pitanje »za- 
hvalne majke«. Dobra djeca su zbilja 
najveće blago na ovom svijetu. Bog 
vas je obdario dobrim djetetom i sa- 
svim je dobro, što se toliko brinete, 
da i nadalje ostane dobro i nepokva- 
reno. Nije posve lako savjetovati vam, 
gdje da ga smjestite. Trebalo bi po- 
sebno poznavati vaše prilike, dijete i 
vašu okolinu. Bez sumnje bi najbolje 
rješenje bilo, da ga smjestite u koje 
sjemenište. Tamo bi se među dobrim 
drugovima u dobroj okolini .mogla sa- 
mo još bolje učvrstiti njegova želja 
za svećeničkim zvanjem, ako je danas 
ozbiljna. Ako ste pak uvjereni, da bi 
ga i kod kuće mogli dobro i dalje 
odgajati, ni to ne bi bilo loše. Sigurno 
imate koju dobru i iskusnu osobu, 
koja vam želi dobra i dobro vas po- 
zna. Tu osobito dolazi u obzir sve- 
ćenik. Ta osoba bi vam mogla savje- 
tom najbolje pomoći, jer savjetovati 
nešto određeno, ne poznavajući pot- 
puno sve okolnosti, nije osobito uput- 
no, barem u svom slučaju. 

Majka. 

72. Polaganje prijemnog ispita. Pri- 

vatni učenici polažu prijemni ispit ne- 
posredno prije polaganja gimnazij- 
skih ispita. Prema tome vaš sin mora 
prijemni ispit polagati svršetkom ove 
.školske godine u lipnju i to odmah, 
prije nego li bude polagao ispit iz 
prvog razreda. P roi e s o r. 


BKOJ 3 8 OBITELJ 


GOD IV 


U ZAGREB U 18 RUJNA 1932 

STARAC I NJEGOV PAS 

M A R I S A O R I K A R D G £ R C A C H 


Već je po drugi put došao stražar s magistrata 
i opomenuo ga, da ima platiti četrdeset maraka 
poreza na svoga psa. 

»Gospodine stražaru, Filaks je stari stražar. 
Osamnaest je godina čuvao naša vrata. Ako sam 
ga pod stare dane uzeo 
k,sebi uz peć, to nije luksus 
nego- kršćanska dužnost. 

Nije pošteno, da od mene 
zahtijevaju četrdeset ma- 
raka, kad dobro znadu, da 
ih nemam.« 

Starac je podigao ruku 
u potvrdu za svoje riječi i 
drhtavim nogama se ušetao 
po sobi. 

»Da, gospodine Sajler,« 
odgovorio je stražar i sa- 
žalno ga gledao, »ja vas ra- 
zumijem. Takve životinje 
na neki način pripadaju 
kući. No eto, za pse, koji 
živu u sobi, mora se plaćati 
porez. Takva je odredba . . . 

Promislite: nagla smrt nije 
baš .najveće zlo za staru ži- 
votinju. Psa više ne možete 
držati; to ne ide ni na koji 
način. Previše pasa ima u 
gradu, pa je na sjednici za- 
ključeno, da moramo stro- 
go postupati, da, strogo . . . 

Mi smo stari znanci, no ipak 
mi, čika, ne smijete zamje- 
riti, ako . . .« 

Stražar je pokunio glavu i otišao. 

»Sada je stvar jasna,« mrmljao je starac, »sada 
je stvar jasna, Filaksu!« 

Otvorio je vrata, Filaks je dohrlio u sobu, 
kušao je skočiti na svojega gospodara, ali ga 
nisu slušale .njegove stare noge. 

Starac je otvorio ormar, izvukao neku škri- 
njicu i drhtavim prstima je otvorio. Stresao je 
na stol hrpicu srebrenog novca i brojio: 

»Osamnaest . . . dvadeset . . . dvadeset i dva . . . 
Nije dosta, Filaksu, nije dosta . . .« 

Pas je primaknuo svoju glavu starčevoj nozi. 

»Da, stari moj druže, tako ti je to. Svi mi mo- 
ramo poći, kad dođe naš čas . . . Takav je već 
život na ovome svijetu . . .« 


Pogladio je psa po ušesima. 

»Otkako nam nema mamice, život nam je te- 
žak, zar ne? Kad je naša cipelarska radnja dobro 
uspijevala, sve je bilo lijepo- kod nas, vladalo 
je zadovoljstvo i veselje. Svakoga dana pet, 
šest pari potplata ... i dru- 
gih sitnijih krparija, koje 
nemojmo niti računati . . . 
Svake je nedjelje bila svinj- 
ska pečenka na, našem sto- 
lu, zar ne? Da, ti <se još i 
danas dobro sjećaš onih 
masnih kostiju, zar ne? Ni- 
šta nismo . zaboravili, Fi- 
laksu . . .« 

Pas je gledao i slušao. 
»Kako je ono bilo lijepo, 
kad bismo u nedjelju po 
podne izašli u polje. Djeca 
su skakutala naprijed i gla- 
sno vikala . . . Sve je mi- 
nulo, Filaksu, sve. Žalosno 
je, žalosno . . .« 

Starac je metnuo škrinji- 
cu natrag u ormar i brižno 
ga zatvorio. Obukao se, ne- 
što ga je vuklo van. U Fi- 
laksoviim su se očima blje- 
skala različita nagađanja. 

»Pođi sa mnom,« rekao 
je starac. 

Pas je zadovoljno za- 
mumljao i skaknuo veselo 
kao nekad. 

»Da, da, Filaksu, hajdemo van.« 

Na staračkim svojim nogama obojica su pošli 
van. Ljudi njihova mjesta u čudu su se za njima 
ogledali. .Starac Sajler sa svojim Filaksom! Već 
je minula čitava vječnost, otkako su ih zadnji 
put vidjeli na ulici. Mnogi su k njemu nosili 
cipele, mnogi su rado govorili s njim, šalili se, 
politizirali . . . Napokon mu je reumatizam otr- 
gnuo čekić iz ruke . . . Danas su ga svi pozdra- 
vljali i mnogi su ga pitali, kako se osjeća. Starac 
je odzdravljao i kimao glavom, ali se nije za- 
ustavljao, nego je žurio naprijed. Konačno je 
prispio do mosta. 

Ponosno i veselo, kao nekada obojica su stu- 
pala mostom. Zatim su krenuli obalom. 



VJERAN POMAGAČ 
u lovu na divlje patke 

Starac je uzeo uglastii kamen, koji je ležao na 
obali i privezao ga konopcem. Ruke su mu se 
tresle. , 

»Tako, Filaksu, legni!« 

Pas je legao i pustio, da mu starac priveže ka- 
men o vrat. Starac se duboko k njemu prignuo 
i pritiskao svoje lice na glavu svoga Filaksa. 

Nato je digao teškoga psa na svoje ruke i 
stupio na rub brijega. Njegovo se tijelo zanji- 
halo kao tijelo kosca, koji maše kosom, i pas 


je u luku odletio u rijeku i nestao. Starac je 
gledao za njim široko otvorenim očima. Ruke 
je imao još pružene. Voda se odozgo pjenila i 
širila val'iće. Starac se smiješio, činilo se, kao da 
gleda nešto neopisivo, zamaglilo mu se pred 
očima, spotakao se i pao. Prekrili su ga valovi. 

Nekoliko dana poslije našle su ribice starca i 
Filaksa kod vrba uz obalu. Ležali su jedan uz 
drugoga. Lice mrtvoga starca bilo je vedro i 
zadovoljno. 


Kako je nastao najveći grad svijeta 

NAPISAO JOSIP Z / D A R / Ć 


Danas malo tko zna, da se grad New-York 
isprva zvao Novi Amsterdam. Tako su prozvali 
Holandezi gradić, što su ga gradili na istočnoj 
obali Sjeverne Amerike tamo, gdje rijeka Hud- 
son uvire u Atlantski Ocean. Tu je rijeku pro- 
našao 1609. godine Englez Henry Hudson, koji 
je služio Holandiji. Tamo, gdje rijeka Hudson 
uvire u ocean, ima otok Manhattan. Ondje su 
holandeski trgovci sagradili kolibe, gdje su imali 



NEBODER SA PREKO 
30 KATOVA U GRADU 
N J U J O R K U 


robu, koju bi zamjenjivali s Indijancima. U Ho- 
landiji su osnovali 1621. godine trgovačko dru- 
štvo, koje se zvalo Zapadnoindijska. kompanija, 
da trguje s američkim krajevima. Sad su gra- 
dili na Manhattanu kuće tamo, gdje su prije 
bile same kolibe. Godine 1626. kupili su Ho- 
landezi od Indijanaca sav otok Manhattan za 60 
holandeskih forinti. U to je vrijeme u Novome 
Amsterdamu bila već crkva od kamena. 

Holandija nije zadržala svoje naseobine u 
Sjevernoj Americi. Zapadnoindijska se kom- 
panija brinula samo, da se trguje, a nije se bri- 


nula, kako bi se mnogo Holandeza selilo onamo. 
Zemlju su podijelili na barunije. Naseobinom su 
upravljali guverneri. Postavljajući guvernere 
nije kompanija pazila, što radi. Otpustila je iz 
službe guvernera Petra Minnuita, koji je bio 
sposioban i koji je mnogo uradio za Novi Amster- 
dam. Iza toga je Peter Minnuit služio u švedskoj 
koloniji pri zalivu Delaware. Švedska je kolo- 
nija živjela kako tako, dok je njome upravljao 
Minnuit. Poslije pripoje Holandezi švedsku ko- 
loniju svojoj koloniji. Oko »Nove Nizozemske« 
i »Nove Švedske«, kako su zvali holandesku i 
švedsku naseobinu, naseljavali su se Englezi, pa 
je tako nastala i »Nova Engleska«. Pomalo su 
se engleski naseljenici stali otimati za zemlju 
holandeske kolonije, štaviše Englezi su se se- 
lili sve više i u samu holandesku koloniju. Naj- 
poslije doplove četiri engleske lađe pred Novi 
Amsterdam god. 1664. Guverner preda bez 
bojazni grad i cijelu Novu Nizozemsku Engle- 
zima. Novi Amsterdam prozovu Englezi New- 
York. To znači »Novi York«. Grad je dobio ime 
po Yorku, gradu u Engleskoj, jer je engleski 
kraljević Jakov bio »vojvoda Yorka«. Poslije 
su Holandezi zavladali još jedamput Novim 
Amsterdamom (ili New-Yorkom (1673. — 1674.). 
Kad je ugovoren mir u Westminsteru, odrekla 
se Holandija svojih posjeda u Sjevernoj Ame- 
rici. Od toga je vremena ostao New-York u 
engleskoj vlasti sve dotle, dok se engleske ko- 
lonije u Sjevernoj Americi nijesu oslobodile 
britske vlasti. 


Treba da se svi mi brinemo za svoje 

najmlađe i Evo smo ih opremili za školu i opskrbili ih svima 
potrepštinama. A jesmo li se pobrinuli i za njihovo štivo ? Na to ne 
smijemo nikako zaboraviti , jer je i našim najmlađima potrebno njihovo 
štivo kao što je nama naše. Najbolje dječje štivo naša će djeca naći u 

»MALOJ MLADOSTI« 

„Mala Mladost * je ilustrovani dječji mjesečnik, koji izlazi redovito 
svakog mjeseca za vrijeme školske godine. — Pretplata mu iznosi 
10 dinara godišnje. — Naručuje se na Upravu, 
ZAGREB , TRG KRALJA TOMISLAVA 21 

U JESEN SILAZI 
PASTIR S VISO- 
KIH PAŠNJAKA 
U DOLINU 


Drvorez 

od R. Pfaehlera 



OSAMDESET I PET GODINA 

NAPISALA JAGODA TRUHELKA 


Dne 5. rujna navršuje Marija Jambrišak svoju 
osamdesetipetu godinu života. Šta to* kazuje da- 
našnjemu naraštaju? Što kazuje toliki niz go- 
dina, od toga preko pedesetak djelovanja na 
javnoj prosvjetnoj njivi, po kojoj je trebalo 
silom krčiti putove i staze i koja je u svako doba 
bila obrasla više trnjem nego- ružama? Što znače 
i uspjesi takova rada? Tko dandanas vodi ra- 
čuna o tim trudbenicima, njihovim borbama, po- 
bjedama ili porazima? Govori li to isto dana- 
šnjemu čovjeku, koji živi i umire usred vijoglave 
utakmice životne, gdje se ljudska sreća važe je- 
dino 1 fizičkim i materijalnim dobrima, a ljudska 
vrlina ocjenjuje rekordskim brojevima najkraćih 
vremenskih razmaka za najdulje duljine i naj- 
dalje daljine, gdje vrijedi jedino tijelo, što se 
izlaže po sajmovima na j različiti j ih natjecanja, 
nogu i šaka, ljepote i golotinje i gdje se u po- 
stizavanju nekada nalazi najveće zadovoljstvo, 
slava pa čak i svrha života? 

Koliko smo< do danas doživjeli utakmica za 
vrline duha, za ljepotu duše, za snagu i čestitost 
karaktera i pravoga čovještva? 

Novo< doba traži brutalno kidanje s tim »ba- 
lastom« pa i sa samom prošlošću, vičući i goneći: 
samo naprijed, bez zaustavljanja, bez obazira u 
natrag. Ne zna ili ne će da zna, da odricati se 
prošlosti isto je kao da siječeš granu, na kojoj 
sjediš. Na dugačkom putu hoditi, ne obazirati se 
i kojiput ne zaustaviti se — čovjeka prije reda 
umori, a može i da ga odvede stramputicom u 


propast. Svaki razuman pješak stat će od vre- 
mena do vremena da vidi, koliki je već put pre- 
valio, a onda koliki još ima pred sobom, i to će 
mu saznanje dati i zadovoljstvo i snagu, da pro- 
slijedi svoju stazu u pravcu ishodišta spram kraj- 
njega cilja. I napredak jednoga naroda može 
samo onda biti zdrav i uspješan, ako je pogled 
njegov ustremi jen spram onakve budućnosti, 
koja leži u prošlosti, i ako crpe snagu za svoju 
obnovu iz tradicionalnoga poštivanja historij- 
skih zbivanja, koja se neprekidno obnavljaju i 
pretaču u živu sadašnjost. Ako to- vrijedi za 
velike narode, kudikamo više vrijedi za male pa 
i za nas Hrvate. 

Takve stanice, iz kojih crpemo snagu za borbu 
opstanka svoga, jesu nesamo izvjesni događaji 
nego i pojedina lica i njihov rad u prošlosti — 
daljoj ili bližoj — koji je u vezi sa pojedinim 
ustanovama na polju narodne kulture. 

Te ustanove i imena lica njihovih osnivača 
bilježi doduše povijest, ali je potrebno, da se od 
časa do časa obnavljaju u uspomeni naroda, da 
bi se vidjelo — i u doba sreće, a još više u da- 
nima potištenosti, što bijasmo, što imasmo i što 
dobismo po njima i koji su od temeljnih kame- 
nova uzidali u zgradu naše narodne kulture. 

Takav jedan osnovni kamen u temelje naše 
hrvatske kulture uzidala je i Marija Jambrišak. 
Mladi naraštaj i ne sanja, da je bilo u nas doba, 
kad na pr. još nije bilo ni profesorica ni dokto- 
rica, da ne govorim o sudinjama, tehničarkama, 

(Svršetak na str. 607.) 

J E S E ti 

Jesenje popodne u niskoj seljačkoj kući. 
Baka čija perje za stolom. Barbarica šije na pro- 
zoru okrenuta od bake. Pas i mačka leže pod 
klupom kraj peći. U krletci prepelica. Na malom 
prozoru jedna stara muha. Svijetlo-siva svjetlost 
i teška tišina. 

SAT NA ZIDU: Rrr! Rrr! Rrr! — Mmmm! — 
Tak-tak-tak-tak. 

PAS (zijevajući): Opet su tri! Kako to vrijeme 
prolazi. 

MAČKA (zlovoljno): Zašto ne spavaš? Ako 
ne ćeš mirno ležati, leći ću kamo drugamo! 

PAS (lijeno): Opet spavam. 

MAČKA: No' ne buni se uvijek. 

BAKA: Pst! 

SAT NA ZIDU: Tak-tak-tak-tak. (Duga stanka.) 

BAKA (moleći tužno krunicu): Koji se za nas 
krvlju znojio! (Barbarica kašlje.) 

BAKA (pogleda je): Je si li, Barbarice, već 
pila čaj? 

BARBARICA: Ništa ne pomaže! 

BAKA: Moraš piti, Barbarice, moraš piti! Po- 
moći će, kad dođe proljeće. Pomoći će! (Duboko 
uzdahne) . . . Koji je za nas bičevan! 

SAT NA ZIDU: Tak-tak-tak-tak. 

MUHA (Dršće i poleti na prozor): Uii! Uii. 
Sunca, samo sunca! 

PREPELICA (tužeći u krletci): Ljeto je pro- 
šlo! Ljeto je prošlo! Svi su otišli! Braća su otišla! 
Sestre su otišle! Ja sam sama! 

ZEMLJANA PEĆ (opali psu i mački krzno): 
Čitale vi, lijene sablasti. 

PAS i MAČKA (brzo): Au! Au! Hau! — Miau! 

BAKA: Pst! Mico! Pst, Fibs! Pst! Hoćete li’biti 
mirni! (Obje životinje pogledaju žalosno peć, 
povuku se i legnu u sredini sobe.) 

PAS (zadovoljno): I tu se dade podnijeti! 

MAČKA (ljutito): Ti gruhijane! Moje krasno 
krzno! 

PAS (lijeno): Spavaj! 

SAT NA ZIDU: Tak-tak-tak-tak. 

BARBARICA (za sebe): Kako je to žalosno! 
Hoće li danas pisati? O Bože, ja to ne ću više 
izdržati! Prsa me tište. Tako boli. Ako mi on 
piše, bit će bolje (kašlje). 

BAKA (moli): Koji je za nas okrunjen trno- 
vom krunom. 

MUHA: Uiii! U idi ! Sunca — samo malo sunca! 

PREPELICA (čeznutljivo): Daleko' na jugu — 
daleko preko mora — tamo je moja zaručnica! 

SAT NA ZIDU: Tak-tak-tak-tak. 

PAS (naglo): U! U! — Huuuu! 

MAČKA: Šta je opet? 

PAS: Netko dolazi! Uhhhh. 

BAKA (ustajući): Tko to dolazi? 

BARBARICA (skoči jako uzrujana): Ah bako, 
nije ništa, htjela sam samo pogledati napolje. 

BAKA: Ostani! Vani je prehladno za tebe. 

BARBARICA: Uzet ću maramu — moram — 
ah — ah — on je već . . . 


IZ KNJIGE „TIHI PUTOVI" - HA PISAO 
PAUL KELLER — PREVEO SLAVKO BALOG 

(Listonoša uniđe. Pas i mačka skoče. Baka po- 
gleda začuđeno. Barbarica je jako blijeda.) 

BAKA: Što? Nosite list? Tko nam piše? (Bar- 
barica pogleda moleći listonošu da ništa ne oda.) 

LISTONOŠA: Ne, ne, bako! Nema lista! Ništa 
novo! Lula mi utrnula. Molim malo vatre. 

BAKA: Ah tako, nisam ni znala. Daj mu, Bar- 
barice, vatre. Sada teško' služite svoj kruh! 

BARBARICA (tiho listonoši): Hvala vam! 
(Otvori peć i zapali trijesku). 

PEĆ (ljutito): Ziššš! 

LISTONOŠA (pružajući Barbarici potajno 
list): Da, da, bako, vrijeme je loše, a put dalek. 
Lula tako' dobro dođe. Hvala i Bog vas sve čuvao! 

BAKA i BARBARICA: S Bogom! 

PAS: Huuuh! 

(Listonoša odlazi. Barbarica pođe dršćući na 
svoje mjesto i promatra pozorno baku. Nato 
otvori oprezno list i čita.) 

SAT NA ZIDU: Tak-tak-tak-tak. 

BAKA: Što ti je, Barbarice? Što ti je, dijete? 

BARBARICA: Ah-ah-ja-igla-igla. 

BAKA: Ubola si se? Pa zato tako vičeš? Ti si 
bolesna, Barbarice, bolesna. (Sjedne). Jako bo- 
lesna! Jadno moje dijete! O moj Spasitelju! . . . 
(Stanka.) 

BAKA (moli): Koji si za nas teški križ nosio . . . 

SAT NA ZIDU: Tak-tak-tak-tak. 

BARBARICA (gleda tupo kroz prozor napo- 
lje): To mi on čini, to on može da čini, nije mo- 
gao tako dugo čekati, nije htio' tako dugo če- 
kati, dok ja... dok ja — ozdravim. (Dugo 
kašlje.) No, no, sada je to sve dobro (Nagne te- 
ško svoje lice na dasku od prozora). 

MUHA (s finim glasom): Sun-ca . . . vru-ći-ne 
ja — ja — umirem . . . uuuih . . . (crkne i padne). 

PREPELICA (laganim i tužnim udarcem): Bilo 
je jednom ... u grmu johe . . . sunce je sjalo . . . 
vani je bilo proljeće — a u srcima ljubav. Je- 
dnom su bila dva sretna stvorenja; sada je pro- 
šlo, sada je prošlo . . . (Nastane tama. Kiša počne 
udarati, u prozor.) 

SAT NA ZIDU: Tak— tak— tak— tak (stane). 

BAKA (sasvim tiho): Koji je za nas na križu 
umro . . . 



Živjela konkurencija! 

BUDILICE 

38*50 

Dinara 

uz 3-godišnje jamstvo džepni satovi, željezni- 
čarski Roskopf. Nikelanker stroj Din 55’— te raz- 
nog dragocjenog nakita i ostalih satova uz naj- 
niže cijene. 


POPRAVCI UZ NAJNIŽE DOKAZANE CIJENE: 

I staklo na džepni sat šlifano Din 2‘— 

I I kazalo na džepni sat ...» 3*— 

Čišćenje džepnog sata . . . # 20*— 


Veći popravci na džepnom satu od Din 30 dalje 
Za sve popravke jamčim 3 godine. 

Roba se šalje uz pouzeće. Tražite besplatne cjenike ! 

RUDOLF HRNČIĆ, ZAGREB, Vlaška ulica br. 13 

ROMAK JEDNE OBITECJ1 
Norveški napisala Sigrid Undset 
Prevodi Kruno Krstić (nastavakj 


Poslije večere otišao je s knjigom u salon. 
Roza je ponijela svoj ručni rad. Stisnutih usana 
šivala je rupice za gumbe i krpala te u mislima 
vodila s njim razgovore. Ali se nije usuđivala da 
počne. 

Kad je jednom digla oči s rada, susreo joj se 
pogled s njegovim. On ju je promatrao strašno 
čudnovato. 

»Tako me čudno gledaš . . .« pokuša ona da se 
nasmiješi. 

»Zbiljaaa . . .?« odgovori on samo., Zatim se 
opet nagne nad knjigu. Roza je osjećala, da joj 
suze naviru na oči. Ustala je, otišla tiho u bla- 
govaonicu i pravila se kao da nešto traži u svom 
šivaćem stolu. Na stolu su još uvijek bili koma- 
dići Axelove fotografije. Ona ih pokupi i strpa 
u peć. Kad se vratila u sobu, opazila je, da se 
Torkild naglo okrenuo na stolcu i obrnuo joj 
leđa. Knjiga je još uvijek bila pred njim . . . Dok 
je iznosila poslužavnik s čajem, on joj je dolje 
u salonu naglo i površno rekao »laku noć«. Kad 
je gore u svojoj sobi zatvorio za sobom vrata, 
učini joj se, kao da je pobjegao. 

»Ne vjerujem,« prošapta on. »Ni jednog trena 
nisam u to povjerovao. Nikada ne ću ni jedan 
čas u to vjerovati...« 

Ali odakle onaj besmisleni strah, koji ga je 
spopao, kad je ona danas popodne nenadano 
stupila u njegovu kancelariju? Pojurila mu je 
glavom misao, da je ona došla da mu nešto 
kaže . . . nešto, što on ne će moći da podnese . . . 

Ali on to ne vjeruje. Ne, nipošto. Nagli bljesak 
jedne pomisli u času, kad on nije bio gospodar 
nad samim sobom... nije nipošto još značio, 
da on u nju sumnja. Misleći mirno i trijezno, 
ne bi on ni jedan jedini čas povjerovao, da se 


ona ponijela . . . ponijela izdajnički prema njemu. 

Ako je u onim bestidnim recima i trunak istine, 
tada se Axel bezobrazno ponio. 

Vidio je danas popodne dolje u blagovaonici 
jednu njegovu iskidanu fotografiju. Ona ju je 
kasnije, kad se pravila da radi oko peći, spa- 
lila . . . kad je on ušao da popije čaj, nije je više 
bilo. 

Najvjerojatnije je dakle, da se ona radi ne- 
kakvog razloga srdi na Axela . . . Na stvari je 
bilo to, da su njih dvoje vodili nekakav razgo- 
vor, koji on možda zbilja ne bi smio da čuje. 
Ali on je bio uvjeren, da je krivnja samo na 
Axelu . . . ona nije učinila ništa, za što bi je 
mogla savjest da prekorava. 

. . . Ali zašto mu se neprestano nametala mi- 
sao, da se ona za nešto kaje, da je rasparala 
sliku iz ogorčenja proti nečemu, na što ju je on 
naveo? . . . 

»Ne vjerujem... Ne vjerujem,« stenjao je 
škripeći zubima. 

Bože veliki, . . . zar se može nešto takvo da 
desi, a da se čovjek ne može da obrani? . . . Neka 
bestidna svinja, ili možda i više njih, sjednu i 
napišu anoniman list, pošalju ga jednom čo- 
vjeku... a ovaj ne može da se brani. Ne može 
da zaštiti svoju ženu od kleveta nepoznate bande, 
ne može da pograbi te propalice i da ih na mrtvo 
ime isprebija. Ne može da se obrani, da mu oni 
svojom žločinačkom rabotom ne zadadu bol, ne 
može da izgura prostotu iz svoga mozga ... On 
je spalio list, ali su se riječi zasjekle u njegovu 
dušu... i te riječi kidaju, muče, truju, dovode 
"misli, kojih se on sam stidi . . . protiv svoje volje 
vidi on pred sobom slike . . . Bože nebeski, je li 
to moguće?.... 


DOLAZI N*AM 
JESEN... 




List je ležao na njegovu stolu, kad je jutros 
došao u ured. Među raznim poslovnim listovima 
bila je jedna mala kuverta s natpisom »pri- 
vatno« : 

»Prijatelji, koji vam dobro žele i koji sma- 
traju sramotnim, da jedna žena vara svoga muža 
za njegovim leđima, ne mogu se suzdržati da 
vam ne saopće, da je vaš brat noćas oko jeda- 
naest i po sati posjetio vašu ženu u njenoj sobi 
u hotelu. Oni su ostali iza zatvorenih vrata preko 
jednCg sata, prije nego se on odšuljao natrag 
u svoju sobu. Umjesto da, kao što je bilo ugo- 
voreno, otputuju s jutarnjim vlakom u Kristija- 
niju, oni su se zadržali u hotelu sve do oko po- 
dneva te se odjelito povratili u grad. 

Jedan iskreni prijatelj.« 

On se stidio, što je pročitao svu tu gadariju. 
Trebao je da list spali, čim je vidio potpis. Kao 
da nije dosta već to, što je list anoniman ... što 
potječe od jednog čovjeka bez časti. Sasvim je 
svejedno, što u njemu stoji. Ili . . . kad ga je već 
pročitao, nije ga smio spaliti, nego je morao 
pokušati da pronađe odašiljača i da ga mlati, 
dok ne požuti kao vosak. 

Umjesto da učini tako, on je taj ogavni list 
zgužvao, poskočio i kad se sjetio, da je u uredu 
centralno loženje, užegao šibicu i list spalio, dok 
od njega nije ostalo ništa, osim malo pepela u 
pepeoniku. 

. . . Otada mu list nije izlazio iz glave. Uvje- 
ravao je sebe, da su možda Roza i Axel imali da 
se porazgovore o ovome ili onome . . . možda 
nešto* o prodaji kuće ili — može biti — o Dorisi. 
Bilo je bezobzirno s Axelove strane, a nepromi- 
šljeno s njezine, da tu konferencu drže usred 
noći. Ali dakako ni on ni ona nisu ni izdaleka 
mogli pomisliti na mogućnost, da bi netko> to 
vidio, a pogotovu da bi to na onako bestidan 
način tumačio... Ali sada, pošto je vidio rastr- 
ganu fotografiju . . . 

Ja riikako ne sumnjam u nju. Kad bih je upi- 
tao . . . znam, da bi mi ona mogla dati objašnje- 
nje, koje bi dokrajčilo to nesnosno stanje. Ali 
ja to nikada ne ću učiniti. Otići k Rozi i reći . . . 
dobio sam list od nekoga, koji se ne usuđuje 
da potpiše svoje ime... izjasni se, operi se od 
tih kleveta, kojim se onaj propalica na tebe na- 
bacio ... ne, ni za živu glavu. Nema na svijetu 
te muke, koje bih se ja želio osloboditi uz tu 
cijenu. 

Kad bih to učinio . . . ona bi morala pomisliti, 
da sam toj klateži povjerovao, da sam na čas 
posumnjao u njezino poštenje... a onda je 
gotovo. 

Bilo bi sve gotovo, baš kao što bi bilo svršeno, 
da me je ona doista prevarila. 

Izlaza dakle nema. 

Ali onda... onda ja nemam potpunog 
povjerenja u nju, kad radi toga tako strašno 
trpim. Da sam taj list dobio pred dvije godine, 
da, i pred godinu dana . . . bio bih isto tako 
ogorčen, ali ne bih osjećao ovaj luđački strah i 
omaglicu. 


Da, on je u nju vjerovao. U Rozu, koju je 
poznavao, koju je ljubio, otkad je odrastao . . . 
On bi mogao prije posumnjati da sunce svijetli, 
nego u to, da je Roza bez grijeha i ljage . . . 

Ali on je više nije poznavao tako, kao ne- 
kada. Ženu, kojoj može uvijek doći, koju može, 
ako hoće, uzeti u zagrljaj... tu ženu on ne 
pozna. Ona se za vrijeme njihova zajedničkog 
života promijenila ... i on nije znao, kakva je 
ona sada. Sada, kada mu je pružala svoje pre- 
krasno tijelo, kadgod je on htio, činilo- se, kao 
da se njena duša pred njim zatvorila. Činilo mu 
se, kao da je ona čitavo svoje biće jednim vra- 
tima za drugim pred njim zaključavala, dok on 
nije ostao sasvim vani te više nije znao*, kako 
izgleda u njenoj duši . . . tek što je katkada 
slutio, da se mnogošta u njoj razorilo. Zama- 
glilo mu se . . . 

Rozu... svoju ljubljenu Rozu je on pozna- 
vao te bi dušu i tijelo položio na to, da je ona 
čista i dobra kao Božje jutro. U onu, što je bila 
tu u susjednoj sobi ... u svoju ženu . . . đ£, u nju 
je on vjerovao. To su ga samo gonile i mučile 
teške, bolne misli . . . 

On se pouzdavao u nju. Ali ne kao nekada, 
kada mu se svaka sjena sumnje činila odvrat- 
nom, smiješnom glupošću ... Ja vjerujem u nju. 
Ali je više ne poznam. 

Čulo se kucanje na njegovim vratima, Roza 
otvori i uđe. Na čas se neodlučno zaustavila i 
zagledala se u njega. On se podigao, ali se nije 
micao-, da joj pođe u susret. 

Ona brzo pristupi k njemu. 

»Nisi mi lijepo zaželio laku noć, Torkilde.« 
Ona se zacrveni i položi mu ruke na ramena. 

»Mislila sam, da ćeš doći k meni. Već je dugo, 
kako ,si .posljednji ,put . . .,« reče ona tiho i pogne 
glavu. 

»Torkilde, srdiš li se možda što na mene?« 
prošapta ona, kad nije dobila odgovora. 

»Ne,« reče on jednako tiho kao i ona. »Zašto 
bih se na tebe srdio?« 

On joj obuhvati ruke. Stajali su časak tako . . . 
kao da jedno odbija drugo od sebe, i mjerili se 
ispitljivim pogledom. 

»Mogao bi mnogočega radi da budeš sa mnom 
nezadovoljan,« reče Roza i spusti glavu. 

»Ne znam zbog čega.« 

»O ja znam vrlo dobro, da ni izdaleka nisam 
bila prema tebi onakva, kao što bi ti želio. Znam, 
da među nama nije onako, kako si ti očekivao, 
kad smo se uzeli.« 

»Zar misliš, da te korim, što nisi mogla da 
prema meni budeš onakva, kao što sam ja želio 
da budeš?« On skine njene ruke sa svojih ra- 
mena. »Ja zapravo ne znam, da li sam ikada oče- 
kivao, da će biti drugačije, nego je sada . . .« 

,»Hoćeš li da kažeš,« reče Roza tiho, »da si za- 
dovoljan s ovakvim stanjem, kakvo je sada? Mi- 
sliš li, da život, nakon što se dvoje uzelo, ne 
može nikada da bude usve i posve savršen? Ili 
ti se možda čini, da si . . . unatoč svemu . . . sre- 
tan?« (Nastavit će se.) 

OSAMDESET I PET GODINA 

(Svršetak sa str . 603.) 

agronomkinjama itd. itd. Žena je danas inte- 
gralna pojava javnoga života i ne možemo ga 
više ni zamisliti bez nje. Ona je u nas došla u 
taj položaj sasvim mirno i bez onih trzavica, 
koje je njen zahtjev za njenim izjednačenjem 
s mužem u radu na kulturnom polju proizveo u 
ostalih naroda. 

No i tu je ipak morao biti neki početak, koji 
nije bio ni lak ni odmah bogzna kako uspješan. 
Moralo je biti lice, koje će i u nas biti prvo, da 
poda iniciativu, da zaore prvu brazdu i da zasije 
prvo' sjeme na donle prilično još pustome polju 
djelatnosti žene u našem javnom životu. 

Među ovim pionirkama na prvome mjestu 
stoji Marija Jambrišak. Kad se ona pojavila na 
našem javnome polju djelovanja, u Hrvatskoj je 
narodno kulturni život u mnogom pogledu bio 
još u povojima. A to je polje bilo široko i bo- 
gato svim mogućnostima, no slabo> još obrađeno 
i željno čekalo ruke, da po njemu siju i rade. 
I te su se dakle ruke našle, našla im se bistra pa- 
met i žarki patriotski zanos i tako udružene pri- 
hvatile se posla, da ga preko šezdeset godina 
više ne puste. 

Pred pet godina, povodom osamdesetgodišnjice 
rođenja, mnogobrojne učenice štovatelj ice Ma- 
rije Jambrišakove stvorile su odbor za izdavanje 
Spomenice njoj u čast i gradnje doma za uči- 
teljice. U toj je spomenici iscrpno prikazan nje- 
zin život, rad i znamenovanje u hrvatskom kul- 
turnom životu. Njezino djelo možemo ovdje samo 
na kratko da nanižemo. Prvi njen korak u jav- 
nost jest brošurica, u kojoj zahtijeva, da se i 
žena pripusti višoj nauci i naobrazbi. Primije- 
nivši zatim taj zahtjev i na sebe vidimo je na- 
skoro, gdje svladavajući ustrajno i neuskole- 
bljivo gotovo neprebrodive zapreke ulazi u bečki 
pedagogij, donle pristupačan jedino muškarcima, 
i tako ona kao Hrvatica svojom energijom probi 
put u tO' najviše učiteljište u carevini i sestrama 
Njemicama. Iza tri godine nauke vidimo je uči- 
teljicom na malo prije otvorenoj višoj djevo- 
jačkoj školi u Zagrebu, zatim nastavnicom na 
ženskom liceju, što ga je pomagala osnivati pro- 
povijedajući gotovo kroz dva decenija i perom 
i riječju hrvatskoj javnosti potrebu ovakova za- 
voda i na kojemu je sve do svog umirovljenja 
(nakon četrdesetgodišnje učiteljske službe) dje- 
lovala kao idealna nastavnica i odgojiteljica ne- 
brojenih hrvatskih učiteljica i narodnih prosvje- 
titeljica. 

Uporedo s tim radom na polju praktične i 
teoretske pedagogije, koji joj je bio najrođe- 
niji i srcu najbliži, tako da još i danas u dubokoj 
starosti gdjekad zna da klikne puna neugasiva 
oduševljenja riječi onog velikog učitelja: »Da se 
stoputa rodim, vazda bih htjela biti samo učite- 
ljica« — razvija ona živu intenzivnu djelatnost i 
na drugim poljima, humanitarnim i prosvjetnim 
imajući svagda i prije svega na pameti brigu za 
mladež. Tako nastaje, što njenom inicijativom 


što plodnom saradnjom: Liga za zaštitu 
djece, Djevojački internat, danas još 
jedinstvena ustanova svoje vrsti u državi pod 
uzornom upravom prve svoje ravnateljice Jelke 
Vidmar, zatim Go s p o j Ln s k i klub s pro- 
svjetno dobrotvornom tendencom, pa Gospo- 
jinski odbor za podizanje spome- 
nika vladici Strossmayeru, gdje svu- 
da i gotovo istodobno vodi tajničke poslove i 
razvija silnu radinost, vazda puna ideja i bogata 
poticajima. I u svemu tome mnogostranom i ne- 
umornome nastojanju ne gubi ni jedan čas s vida, 
da je kao učiteljica još i član velike općine malih 
i rijetko priznatih kulturnih radnika, pučkih 
učitelja, kojoj je bio vođa i najodličniji pred- 
stavnik Ivan Filipović, zanosan ii poletan učitelj 
kao i Marija Jambrišak što je bila. S njim sara- 
đuje kod ^osnivanja svake staleške institucije. 
Nastaju učiteljska društva, zatim Savez hrvatskih 
učiteljskih društava, gradi se hrvatski učiteljski 
dom i to naročito trudom i nastojanjem gospo- 
jinskog odbora, sa Kornelijom Kukuljevićkom na 
čelu, a s Marijom Jambrišakovom kao tajnicom. 
Član je i saradnica Hrvatskog pedagoško-knji- 
ževnog zbora i razvija nevjerojatno živu djelat- 
nost perom, djelom i riječju — ovo potonje u 
brojnim javnim govorima, u kojima se istakla 
kao sjajna i uvjerljiva predavačica, prva žena u 
nas uopće, koja je svoj glas podigla u javnosti, 
tai se glas slušao i čuo. 

No onda jednoga dana i zamukao. Ne možda 
samo zbog starosti. O, ona bi mogla još da go- 
vori i danas i možda joj glas i ne bli bio vapijući 
u pustinji. Ali novo je doba toliko toga srušilo, 
što su nam oci i djedovi uza silne trudove i žrtve 
podizali i privrijedilli, da ni njezino djelo nije 
ostalo nepošteđeno. MnogO' je toga pošlo putem, 
s kojim ona nije sporazumna, što šta se promije- 
nilo i ne baš uvijek na bolje, a ponešto i izopa- 
čilo. Onda šta se tu može? U tišini na vislinli svog 
prijatnog staračkog doma traje dane u molitvi 
i u sjećanju prošlosti. A mi smo' sretni u svome 
sebičju, što je još među nama, što je tako svježa 
duha, čita, piše, zanima se za sve. I onda osje- 
ćamo poput lude djece, da je ona još jedini 
most, koji nas spaja za ljepšu prošlost, i dok 
je Ona tu, imamo oslona i ni jesmo sami, pa se 
molimo vruće iSvevišnjemu, da nam je uzdrži u 
dobru zdravlju još koju godinicu, više godinica, 
mnogo godina! Da Bog da! 


Zastori su najljepši ures svakog doma I 
Čipke će kao ukras uvijek postojati! 
Platno je najpotrebnija stvar u kućanstvu 
(J nas sve to na izbori 


CipaJc 

Radićeva u/. 10 ZAGREB Ilica 73 

RADIO NA AUTOMOBILU 
Na radio izložbi u Berlinu prikazani su aparati smješteni u automobil, tako da oni, koji se voze, 
mogu i na ulici slušati radio. Megafon je smješten uz volan ispod uklopne ploče 



Eđuarđ Hagerup Grieg 

U doba, kad je kod nas na glazbenom polju vladao Zajc, kad je slava ruske 
glazbe u svijetu bila vezana uz ime Čajkovskoga, češke uz ime Dvoraka, zanosio 
se svijet i za glazbu norveškoga glazbenika Edvarda Hagerupa Griega (1843. do 
1907.), jednog od naj tipičnij ih dekadentnih skladatelja koncem prošloga stoljeća. 
Dne 4. rujna ove godine navršila se 25-godišnjica od njegove smrti, pa se tom 
prilikom cijeli svijet sjetio njegove tužno-tugaljive, plačljivo sentimentalne glazbe, 
što ju je stvorio osobito za klavir, jer nema nijednoga glasovira/ča, koji ne bi 
smatrao, da poznavanje Griegovih klavirnih kompozicija treba da bude jedna 
od osnovnih ^astojina njegove glazbene izobrazbe. Tu on pjeva o ljubavi, o 
čežnji za domom, o proljeću, zavodi nas na ritmičko i melodijsko područje sje- 
vernjačkih plesova, raznježuje nas i zanosi u melankolično sanjarenje. Proslavio 
se još glazbom k Ibsenovu »Peer Gyntu« i nekim drugim djelima, koja su i kod 
nas poznata i koja se vrlo rado slušaju. 



ORTIZ RUBIO, 
dosadašnji predsjednik republike 
Meksiko, koji *e odstupio sa čitavim 
kabinetom 



EDUARD HAGERUP G R I E G, 
znameniti norveški glazbenik, koji je 
umro pred 25 godina dne 4. rujna 


NAJJAČA RADIO S' 
bit će u Leipzigu. Naša slika prikazuje njezine i 
površina iznosi im 25 četvornih metara, a razdiji 
antensku jakost od 120 do 150 kw. Emisioni val i 
napetost iznosi 10.000 volta, a struja grijanja 2CC0 

ŠENOINA „BRANKA", , 
„IZABRANE PI 
i „BARUN 

TREBA DA SE NAĐU U SV 



VISOKA GRADINA ALCAZAR U 
diže se na najvišemu mjestu grada, a dolazi se d 
iz rimskoga doba. U Toledu se iza Alcz 

NOVA VODNA ZAUSTAVA NA NILU 
Na rijeci Nilu sagrađena je velika vodna zaustava kod mjesta Assuana. Svečanostima otvorenja 
prisustvovao je i egipatski kralj Fuad. Na slici se vidi dugi zid zaustave, kojom je regulisano 
natapanje velikog područja plodne zemlje 


T A N I C A U EVROPI 
stupove, koji su visoki 125 metara. Podnožna 
eljeni su na 19 spratova. Ova radio stanica ima 
ima dužinu od 389*6 metara. U aparaturi anodna 
»ampera. Stanica će skoro biti stavljena u pogon. 

„ZLATAREVO ZLATO«, 
RIPOVI JESTI« 

I. I VICA“ 

AKOJ HRVATSKOJ KUĆI! 



GRADU TOLEDU U ŠPANIJI 
> nje preko rijeke Tajo po mostu, koji potječe 
žara nalazi i krasna gotska katedrala 


„'Prodana nevfesta" u filmu 

Najpoznatija slavenska opera jest »Prodana nevjesta« od češkoga najvećega 
skladatelja Bedricha Smetane. Ona se prikazuje po cijelome svijetu. I pedeset 
puta je možeš gledati i slušati njenu glazbu, svaki put s jednakim zanimanjem 
i užitkom. Sad je jedno njemačko filmsko poduzeće iz te opere načinilo tonfilm, 
koji se već davao u Munchenu i Berlinu. Međutim opće je mišljenje, da je tim 
tonfiilmom iznakaženo to Smetanino djelo. Osobito se uzbunio glazbeni svijet, 
te berlinski glazbeni kritičari pišu, da je to »tonfilm contra opere«. Naravski 
Česi dižu s pravom veliku hajku na taj tonfilm, koji ide, kako oni vele, za tim, 
da diskreditira Smetanu. Nesamo da je radnja sasvim izvrnuta (na pr. Janko se 
kao poštar vozi na poštanskim kolima, a Kecal trči za kolima i pjeva onu lijepu 
ariju »Znam jednu djevu«!), nego su i krasne one Smetanine melodije raskasa- 
pljene. Mjesto lijepe glazbe i naivno-komične radnje prožete pučkim elementima 
plesa i nošnje tu sve trči, juri, skače, jaši, bježi. 



[H. G. W A T K I N S, f- 
engleski polarni istraživač, koji je 
nastradao kod jednog lova na tuljane 
izvrnuvši se svojim „eskimo-čamcem“ 



M. RODRIGUEZ, 
novi predsjednik republike Meksiko, 
koji je naslijedio Ortiza Rubio 

NA Z.E.CENOM OTOKU 

( Nastavak ) 


Uz najstariji London unutar bivših gradskih 
bedema te sredovječnog samostanskog Londona 
uokrug tih zidina razvio se u srednjem vijeku 
poseban kraljevski dio Londona: Westminster. 
Temelj mu je položio katolički svetac sv. Eduard, 
koji je kralj evao nad Engleskom od god. 1042. 
do 1066., a središte mu je W e s t m i n s t e r s k a 
Opatija, jedna od najljepših gotskih crkvi u 
Engleskoj i zapravo Panteon engleskoga na- 
roda, jer se u njoj osim groba sv. Eduarda i 
kasnijih engleskih kraljeva nalaze po' cijeloj nu- 
trini crkve grobovi i spomenici bezbroja engle- 
skih velikana: pjesnika Johna Miltona, Waltera 
Scotta, Charlesa Dickensa, H. W. Longfelowa, 
Wiilliama Shakespearea, učenjaka Johna Ruski- 
na, Charlesa Darvvina, glazbenika Handela, dr- 
žavnika Williama Pitta, Benjamina Disraelija, W. 
E. Gladstonea itd. Sva je crkva pretrpana toli- 
kim spomenicima, da se tu još više nego kod 
katedrale sv. Pavla ističe svjetski elemenat 
umjesto crkvenoga. Da li je već g. 616., to jest 
šest godina nakon prve londonske crkve sv. 
Pavla, na mjestu Westmansterske Opatije bila 
podignuta crkva, kako to predaja veli, teško je 
ustvrditi, sigurno je samo to, da je pobožni kralj 
sv. Eduard počeo prema katedrali sv. Pavla god. 
1050. graditi izvan tadanjega grada crkvu sv. 
Petra, koja je dovršena god. 1065. i uz koju je 
sagrađen benediktinski samostan, sjedište bene- 
diktinskog opata, pa odatle je sačuvano ime 
Westminsterska Opatija i nakon reformacije, 
kad je samostan bio ukinut. Sačuvan je krasan 
klaustar s gotskim lukovima unaokolo. Isprva je 



WESTMINSTERSKA OPATIJA 


ta crkva bila građena u romanskom slogu, no 
u 13. stoljeću je na njenu mjestu sagrađena 
crkva u gotskom dekorativnom stilu. U 18. sto- 
ljeću ju je obnovio slavni graditelj Wren, koji je 
dao i današnji oblik njenim tornjcvima. Crkva 
ima oblik latinskoga križa, samo mu je gornji 
krak veoma produžen tim, što je tu nadograđena 
kapelica Henrika VII., najbogatije urešeni dio 
cijele crkve. Pred tom je kapelicom kapelica sv. 
Eduarda s grobom svečevim i prijestoljem, na 
kojem se krune engleski kraljevi. Tu je i slavni 
kamen od Scone, na kojem su nekoć krunjeni 
škotski kraljevi i na kojem je prema predaji pa- 
trijarka Jakov sanjao svoj biblijski san o lje- 
stvama, što vode u nebo. Oko kora se nanizalo 
još šest drugih kapelica. U jednoj od tih bio je 
nakon smrti pokopan i engleski diktator Ol'iver 
Cronrvvel (1599. do 1659.), koji je bio uveo naj- 
užasniju strahovladu u Engleskoj, a i Irska je i 
te kako osjetila oštricu njegova mača. Usprkos 
molba svoje žene i djece i svojih najboljih pri- 
jatelja dao je kralju Karlu I. g. 1649. pred tada- 
njim kraljevskim dvorom Whitehiall odrubiti 
glavu, nekoliko je puta dao razjuriti parlamenat, 
bez milosrđa progonio sve svoje protivnike, kao 
najstroži puritanac zabranio ples, pjesmu i kaza- 
lište, ali je napokon i njega samoga stala da 
progoni savjest, te je bojeći se urotnika svake 
noći spavao u drugoj sobi u Whitehallu, a kad 
ga je spopala smrtna borba, uzdahnuo je: »Kako 
je užasno, pasti u ruke živoga Boga!« Bio je 
samo dvije godine sahranjen u Westminsterskoj 
Opatiji: tada mu je tijelo dao iskopati kralj 
Karlo II., mrtvo objesiti na vješala i zatrpati, da 
se ni ne zna gdje, samo mu je glava bila obje- 
šena pred Westminster Hallom, dok je vjetar 
nije odnio. 

Prolazeći kroz dugačku glavnu lađu Westmin- 
sterske Opatije zaustavismo se još na grobu ne- 
znanoga junaka, koji je tu iza svjetskoga rata 
pokopan i oko kojega se neprestano kupe gle- 
daoci. Izišavši kroz poprečnu lađu na sjeverna 
vrata iz crkve prođosmo kraj crkve sv. Marga- 
rete, koju je odmah kraj Westminsterske Opa- 
tije također osnovao sv. Eduard, i uputismo se 
prema drugoj najglavnijoj westmiinsterskoj gra- 
đevini: prema zgradi engleskoga parla- 
menta, koja se diže odmah nasuprot West- 
minsterske Opatije na obali rijeke Temze. Kra- 
san položaj te goleme zgrade, kojoj se fasada 
proteže 275 metara uz rijeku, joć većma izdiže 
njene ljepote. Zapravo je to cijeli sklop zgrada, 
koje su nastale u razno doba. Sv. kralj Eduard 
dao je tu u isto vrijeme, kad je podigao West- 
minstersku Opatiju, sagraditi sebi kraljevsku 
palaču: Palače of Westminster. Tu je bila rezi- 
dencija engleskih kraljeva gotovo 500 godina, 
dok nije Henrik VIII. sagradio novi kraljevski 
dvor Whiitehall. Od stare Westminsterske Pa- 
lače sačuvan je samo mali dio, koji se zove West- 

ENGLESKI PARLAMENAT 


minster Hali: u toj dvorani je zasijedao parla- 
menat od g. 1224. do 1882., tu je Rikard II. bio 
svrgnut s prijestolja, a nesretni Karlo I. po od- 
luci Cromwellovoj osuđen na smrt. Oslanjajući 
se na Westmdnster Hali sagrađen je cijeli sa- 
dašnji sklop zgrada parlamenta od god. 1840. 
do 1858. u krasnom gotskom slogu pO' nacrtima 
engleskoga graditelja Charlesa Barrya, Nad 
zgradom se dižu tri tornja, od kojih je južni 
Victoria Tower najviši (103 m), te kroza nj pro- 
lazi engleski kralj, kad ide da prijestolnom besje- 
dom otvori zasjedanje parlamenta. U sklopu tih 
zgrada parlamenta ima 11 dvorišta, 100 stubišta 
i 1100 raznih soba i dvorana. Najljepša je dvo- 
rana, u kojoj zasjeda kuća lordova engleskoga 
parlamenta (House of Lords), urešena slikama 
»Sud proroka Danijela« i »Silazak Mojsijin 
s gore Sinaja.« Tu je izvojštena g. 1215. Magna 
Charta. Vrlo je lijepo kraljevsko prijestolje, 
koje se izdiže iznad onih 550 sjedala za lordove. 
Manja je i jednostavnija zastupnička sabornica 
(House of Commons). Tu je i kapelica sv. Ma- 
nije iz 13. stoljeća, u kojoj se obavljaju vjen- 
čanja narodnih poslanika i krštenja njihove 
djece. 

Dugo smo stajali pred parlamentom ne mogući 
se nagledati te ljepote, koju je Engleska zgrnula 
u divnu zgradu svog zakonodavnog doma. Tu 
su stoljeća razvila najstariju demokraciju, koja 
se održala do danas i koja i danas svojom kon- 
solidiranošću nosi prvenstvo. 

»To je krasota! To je divota!« klicao je jedan 
naš dubrovački suputnik dajući oduška neodo- 
ljivu zanosu, što ga je svima nama u duši izazi- 
vala ta reprezentativna građevina Londona, i 
zadržavajući nas, da što dulje tu ostanemo, da 
je se dosita nagledamo. 

Prošavši tako duž zgrade parlamenta između 
njega i Westminsterske Opatije prijeđosmo 
preko širokoga trga Parliament Square te uđo- 
smo u najljepšu ulicu Londona, koja se zove 
Whitehall po nekadašnjem kraljevskom 
dvoru, što ga je tu bio podigao Hennik VIII. i u 
kojem su engleski kraljevi imali svoju reziden- 
ciju gotovo punih dvjesta godina, dok nije sa- 
građen sadašnji kraljevski dvor između nedale- 


kog St. Jamess parka i Green parka. Na mjestu 
dvora Whitehalla bio je do Henrika VIII. dvor 
nadbiskupa od Yorcka, u kojem^je stanovao i 
tada moćni kardinal Toma Wolsey (1475. do 
1530.). Prisvojivši Henri'k VIII. sebi tu palaču 
pregradio ju je za svoju rezidenciju. Danas je 
to Banqueting House, sagrađen od slavnog engle- 
skoga graditelja Iniga Jonesa u tako čistom slogu 
renesanse, da je to najljepša renesansna građe- 
vina u Londonu uopće. 

Cijelu ulicu Whitehall sačinjavaju zgrade raz- 
nih ministarstava engleske vlade. Nalijevo je 
mala ulica Downing Street, u kojoj je sjedište 
predsjednika engleske vlade. Tu se stvaraju naj- 
važnije odluke svjetske politike uopće. Svaki je 
od nas prolazeći tuda pomislio na Mac Donalda, 
sadašnjega predsjednika engleske vlade, koji u 
ovaj mah nije bio u Londonu, nego je predsjedao 
reparacijskoj konferenciji u Lausanne u Švi- 
carskoj. 

Whitehall završuje trgom Trafalgar Square, 
najvažnijim trgom Londona. Pred nama je izro- 
nio 52 metra visoki Nelsonov stup, podignut 
god. 1841. na vrhu sa 5 metara visokim spome- 
nikom admirala Nelsona na spomen njegove po- 
bjede, što ju je g. 1805. izvojštio nad francusko- 
španjolskom združenom mornaricom. Iza tog 
stupa se ukazala fasada Nacionalne Galerije, 
sagrađene g. 1832. do 1835. od graditelja Wdl- 
kinsa s kolonadom na ulazu, odakle se pruža 
krasan vidik po cijelom trgu i onoj silnoj pro- 
metnoj vrevi, što se tu komeša, pa kroz White- 
hal'l sve do parlamenta. 

Sa Trafalgar Squarea je ispod slavoluka 
Admiraly Arch kroz široku, ravnu aleju St. Ja- 



KATOLIČKA WEST M I N ST E R S K A KATEDRALA 

mess parka otvoren pogled ravno na kraljevsku 
rezidenciju Buckingham Palače, pred 
kojom stražu straži garda na isti onaj neobični 
način, kako smo to vidjeli već na Toweru. Ta je 
zgrada pripadala buckinghamskom vojvodi, pa 
joj je po tom ostalo ime, i otkad su je engleski 
kraljevi načinili svojom rezidencijom. Građevina 
je to u renesansnom slogu, ali njena ljepota nije 
tako privlačiva, da bi gledaoca na prvi mah osva- 
jala. Pred kraljevskom palačom je spomenik 
kraljice Viktorije, koji više hoće da djeluje svo- 
jom ogromnošću nego li umjetničkom ljepotom. 

Kralj evsku palaču veže s vladinim palačama 
dugi St. James« park, što ga je Henrik VIII. dao 
načiniti iz jedne močvarne livade. Kroz park se 
proteže duguljasto umjetno jezero. Iza kraljev- 
ske palače je velik kraljevski perivoj, od kojega 
ulica Buckingham Palače Road vodi do Viktori- 
jina kolodvora, na kojem smo se iskrcali dopu- 
tovavši u London. 

Od Viktorijina kolodvora pruža se prema 
istoku ulica Victoria Street, jedna od najživljih 
trgovačkih i poslovnih ulica Londona, a vodi 
ravno do Westminsterske Opatije i do parla- 
menta. Iz te smo ulice skrenuli prema jugu preko 
Ashley Place i doprli do katoličkog središta 
Westminstera i Londona uopće: do W e s t m i n- 
sterske katedrale, stolne crkve london- 
skoga katoličkoga nadbiskupa. Sagrađena je g. 
1895. do 1903. u ranom kršćansko-bizantinskom 
slogu po nacrtu J. F. Bentleya. Majestetičnost 
te goleme crkvene građevine, duge 104 m i ši- 
roke 45 m, pojačavaju mnoge kupole i tornjići 
te 87 metara visoki zvonik, što se diže iznad 
širokog trodjelnog portala. Bujnosti i mekoći 
toga stila odgovara i šarolikost cigala, iz kojih 
je cijela građevina sagrađena. 

Crkva iznutra još nije gotova. Još ima mnogo 
golih zidova, koji -svi treba da budu obloženi 
mramorom. Dosad je to samo manjim dijelom 
učinjeno, te će možda i cijelo ovo stoljeće pro- 
teći, dok ta veličanstvena crkva ne bude i iznu- 
tra posve dovršena. Iznad glavne lađe dižu se 
tri kupole, a u užim pokraj nim lađama nalaze 
se po četiri kapelice u svakoj, iznad svake opet 
kupola. Kupole su, ukoliko su dovršene, oblo- 
žene mozaikom. Glavni oltar je iz granita, a 
baldahin iz mramora u raznim bojama ukrašen 
zlatom i biserom. Nalijevo je nadbiskupsko pri- 
jestolje načinjeno po uzoru papinskoga. Desno 
od svetišta je prekrasna kapela Majke Božje 
sva u mozaiku, a lijevo kapelica sa Svetohrani- 
štem također raskošno ukrašena. Do nje je 
manja kapelica Srca Isusova s divnom mozai- 
čkom izradbom. Kraj lijeve lađe je i kapelica 
s grobom westminsterskog nadbiskupa kardinala 
Borna (1832. — 1903.), osnivača katedrale. Još se 
ističe kapelica engleskoga mučenika Johna South- 
wortha, čije je i tijelo tu sahranjeno. A veoma 
lijepa je i kapelica Sviju Svetih sa svodom od 
srebrnog mozaika te s krasnom slikom Isusa 
Ofk^iužena svecima i anđelima na oltaru, fina mo- 
zaička radnja. 


Dugo smo se zadržali u toj londonskoj kato- 
ličkoj katedrali podignutoj namjesto one, koju 
su katolici reformacijom Henrika VIII. Izgubili. 
Kolike li razlike u ugođaju, što je duša osjeća 
tu, prema onom u katedrali sv. Pavla ili West- 
minsterskoj Opatiji! Tu opet prevladava duhovni 
elemenat, prema kojem je sva ljepota te crkve 
koncentrirana. 

U blizini katedrale' je i palača westminster- 
skoga nadbiskupa. 

»U toj palači imao je svoje sjedište niz velikih 
crkvenih dostojanstvenika,« tumači nam Miss 
Dora Keane, simpatična mlada engleska katoli- 
kinja, koja nas je po preporuci Miss Christi- 
tcheve pratila na razgledavanju Londona. »Tu je 
kardinal Nikola Wiseman (nadbiskup od 1850. 
do 1865.) stvarao svoja apologetska', filozofska 
i beletristička djela, od kojih je sigurno i kod 
vas poznat roman Fabiola . . .« 

»Jest, izdalo ju je, doduše u skraćenom izda- 
nju, baš naše Jeronimsko Književno Društvo, 
koje je dalo poticaj i ovom našem pohodu...« 
javi se netko između nas. »Davno je to bilo, i 
trebalo bi izdati opet novo, potpuno izdanje . . .« 

Prije nego što sam na tu primjedbu dospio 
reći, da je to doista i u nacrtu jeronimskog izda- 
vačkog rada za najbliže doba, Miss Keane je 
nastavila svoje razlaganje: 

»Iza kardinala Wisemana je na westminster- 
sku nadbiskupsku stolicu došao kardinal Henry 
Eduard Manning (nadbiskup od 1865. do 1892.), 
onaj slavni katolički sociolog, koji je kao vođa 
tzv. oksfordskoga pokreta stekao silno veliku 
popularnost među engleskim radništvom, te je 
mnogo utro put novom raširenju katolicizma u 
Engleskoj. Kad je on proglasio, da onaj, tko 
čovjeku, koji umire od glada, uskraćuje koricu 
hljeba, toga čovjeka ubija, i da država, koja štiti 
pravo imetka, mora štititi i pravo rada, jer ništa 
nije u tako savršenom smislu imetak kao vla- 
stiti rad, odjeknule su te njegove ideje i potresle 
duše, koje od svoga rada jedva životare . . .« 

Mlada Engleskinja stade malo, kao da razmi- 
šlja, da li treba da nam prikaže i bijedu, što je 
trpi radnički dio Londona. No to bi predugo tra- 
jalo i odvelo nas od teme, koju nam je razlagala. 

»Kardinala Manninga je naslijedio kardinal 
Borne, kojemu mi Englezi dugujemo zahvalnost 
za ovu Westminstersku katedralu,« nastavi Miss 
Keane, a njezin -i inače tako meki glas poprimio 
je neku osobitu toplinu. »Iza njegove smrti god. 
1903. došao mu je za nasljednika sadašnji naš 
nadbiskup kardinal Francis Bourne, koji je i kod 
vas Slavena sigurno dosta poznat, jer znam, da 
je nakon svjetskoga rata pohodio i neke slaven- 
ske zemlje. Istakao se prigodom invazije boljše- 
vika u Poljsku g. 1920., kada je odredio, da se 
po svoj Engleskoj u svim crkvama vrše molitve 
za ispas Poljske, proglasivši svečano: Postoji 
samo jedna Poljska. Ona je bedem između krš- 
ćanskih i protukršćanskih sila Evrope. Kad bi 
Poljska bila poplavljena od boljševizma, tada 
jao cijeloj Evropi...« (Nastavit će se.) 

VELIKA ŽUPA V DUNJI) GOD. 1787 . 

NAPISAO DR RUDOLF HORVAT 


Prije nego li je biskupom imenovan Maksi- 
milijan Vrhovec, upravljao je zagrebačkom bi- 
skupijom kao generalni vikar Franjo Popović, 
veliki prepošt (predstavnik) kaptola zagreba- 
čkog. Po njegovom je nalogu 4. rujna 1787. u 
Drnje došao zagrebački kanonik David Ivan 
Pizeti, da kao komarnički arhiđakon obavi ka- 
nonsku vizitaciju drnjanske župe. Ova je župa 
tada opadala među najveće župe u cijeloj zagre- 
bačkoj biskupiji; na njenom se teritoriju danas 
nalaze četiri župe (Drnje, Peteranec, Hlebine i 
Sigetec). 

DRNJE je godine 1787. imalo samo župnu 
crkvu sv. Jurja. Područne kapele sv. Filipa i Ja- 
kova, koja se nekada nalazila nešto izvan Drnja, 
nije više bilo' g. 1787. Župnik Martin Korolija 
bijaše rodom iz Virja, a imao je 55 godina. Nje- 
mu su u duhovnoj pastvi pomagala dva kape- 
lana: Mijo Beloš i Ivan Korolija. Beloš je imao 
36 godina, a bijaše rodom iz Legrada. Korolija 
je imao 32 godine, rodom bijaše iz Virja, te je 
vjerojatno bio rođak župnikov. Orguljaš Mijo 
Kozarić, rođen u Drnju, imao je 40 godina. On 
se bavio samo crkvenim poslovima (pjevanje i 
orguljanje kod sv. mise i večernjice), te sprova- 
đanjem mrtvaca, dok je obuku mladeži u čita- 
nju, pisanju i računanju vršio poseban učitelj, 
koga je namjestila Vojna Krajina. Drnje je go- 
dine 1787. imalo 246 kuća, u kojima je stano- 
valo 1698 žitelja; među ovima bijaše 325 bračnih 
parova, 424 djece, a 1274 odraslih, koji se o 
Uskrsu ispovijedaju i pričešćuju. 

U PETERANCU bijaše godine 1787. područna 
kapela sv. Petra i Pavla, zidana i sva pod svodom 
u izvrsnom stanju. Imala je sve crkvene potrep- 
štine (misna odijela, crkveno posuđe, klupe, 
ispovjedaonice itd.), a crkveni starješina bio je 
Andrija Betlehem. Kapela je imala 120 forinti, 
ali je po odredbi zapovjedništva đurđevačke 
krajiške pukovnije sav taj novac razdijelila siro- 
masima, da sebi kupe kruha, jer bijaše velika 
oskudica. Peteranec je brojio 260 kuća, u kojima 
je stanovalo 1900 ljudi; među ovima bijahu 384 
bračna para, 449 djece i 1451 odrasli žitelj, spo- 
soban za ispovijed i pričest. 


U SIGECU bijaše godine 1787. drvena kapela 
sv. Marka u dobrom stanju, popođena kame- 
nom, a opskrbljena svima crkvenim potrepšti- 
nama. Crkveni starješina Juraj Dolenec razdi- 
jelio je sav crkveni novac (70 forinti) siromasima 
toga sela, da sebi kupe kruh. Sigetec je godine 
1787. brojio 144 kuće, u kojima je stanovalo 
1120 žitelja; među ovima bijaše 201 vjenčani 
par, 292 djece, a 838 žitelja primilo je o Uskrsu 
svetu ispovijed i presvetu pričest. 

HLEBINE su godine 1787. imale drvenu ka- 
pelu sv. Katarine, koja bijaše popođena kame- 
nom, a proviđena svima crkvenim potrepšti- 
nama. Starješina Mijo Dolenec dobio je od za- 
povjedništva đurđevačke krajiške pukovnije 
nalog, da crkveni novac, koji iznosi 30 forinti, 
razdijeli hlebinskim siromasima, da sebi kupe 
kruh. Hlebine su godine 1787. brojile 878 žitelja, 
koji stanovahu u 99 kuća. Među ovim žiteljima 
bijahu 193 vjenčana para, koji su imali 238 još 
nedorasle djece. Za svetu ispovijed i pričest 
bijaše sposobnih (doraslih) 640 žitelja. 

Selo TORČEC imalo je godine 1787. drvenu 
kapelu sv. Stjepana Kralja u dosta dobrom sta- 
nju ,i prilično opskrbljenu crkvenim potrepšti- 
nama. Trebalo bi popraviti crkveni krov. Po 
nalogu križevačke županije, pod koju je spadao 
Torčec, razdijelio' je starješina Matija Zvonar 
sav novac (70 forinti) ove kapele siromasima za 
nabavu kruha. U Torčecu je godine 1787. bilo 
111 kuća, u kojima je stanovalo 696 žitelja; 
među ovima bijaše 149 bračnih parova, 181 di- 
jete, a 515 žitelja doraslih za svetu ispovijed i 
presvetu pričest. 

Najmanje selo u drnjanskoj župi bijaše B o- 
tovo. Tamo' ,nije bilo nikakve kapele. U 76 
kuća stanovala su 354 žitelja, među ovima bi- 
jaše 89 vjenčanih parova, 73 djece, te 281 žitelj, 
koji se o Uskrsu ispovijedio i pričestio. 

Cijela drnjanska župa brojila je 6.646 žitelja, 
koji stanovahu u 936 kuća. Među žiteljima bijaše 
1341 vjenčani par, a 1657 za svetu ispovijed još 
nedorasle djece. O Uskrsu se ispovjedilo i pri- 
čestilo 4999 žitelja. 


NEUGLAĐENA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna iscrpina od kopriva. Cijena boce Din 20* — 
Za njegu kose valja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA LJEKARNA »V. MARIJE 
Vlasnik Vlatko Bartulić, Zagreb 



DOMAĆI C E 


kupujte potrebitu sta- 
klarsku i porculan- 
sku robu u staklani 

R. PASARIĆ, ZAGREB, 
Ilica 5 Ilica 5 

Vinski ocat ili limunov sok. U medi- 
cinskim stručnim listovima, a poine- 
ikad i u dnevnoj štampi čita se često 
o prevelikoj i opasnoj tjelesnoj kise- 
lini. Veli se, da ona jako škodi crve- 
nim krvnim tjelešcima i onda, ako je 
malo dolazi u djelo. Dr Adolf Bikel, 
sveučilišni profesor u Berlinu, na te- 
melju svojih istraživanja dokazuje, da 
uživanja vinskog octa i limunovog 
soka u običnoj količini, pa i u dvo- 
strukoj ili trostrukoj nijesu prouzro- 
kovala nikakvo poremećeni e u stva- 
ranju krvi, a još manje štogod akut- 
nog ili kroničnog. Samo onda, kada 
se vinski ocat ili limunov sok pre- 
mnogo upotrebljava, može prouzro- 
čiti slabokrvnost. Ali između vinske 
kiseline i limunove postoji razlika, pa 
se preporuča kod premnoge želuda- 
čne kiseline upotreba limunovog soka. 
No onima, koji imaju malo kiseline 
u želucu, svjetuje se upotreba vinskog 
oota. Dakle po nazorima profesora 
Biikla nema ni govora o tom, da bi 
vinski ocat, ako ga umjereno uziimlje- 
mo, mogao zlo djelovati na bubrege. 

Profesor je Nordon potvrdio, da je 
vinski ocat lako probavljiv, jer se on 
u našem tijelu prije dolaska u bubrege 
brzo rastvara u ugljičnu kiselinu i 
vodu. Naprotiv limunova se kiselina, 
kao supstancija tuđa našemu tijelu, 
duže zadržava u organizmu i teže mu 
se prilagođuje. No zdrav čovjek može 
bez pogibelji odabrati sebi za uži- 
vanje ma koju od ovih dviju kiselina. 

Pripominje se, da je ocat, ma bio i 
najskuplji, lipak jeftiniji od limunovog 
soka. Osim toga je i kod kuhanja i 
kod pravljenja salate postupak s vin- 
skim octom jednostavniji, samo ako 
se uvijek držimo stalne mjere i jedne' 
vrste; dok je limunov sok, barem što 
se tiče okusa, vrlo različan. Sok od 
ljepših i zrelijih limunova bolje nam 
ide u tek, te nam se pričinja slađi i 
blaži, dok je od slabo zrelih oporiji. 


Umjetničko-fotografski atelier 

ZAGREB, Ilica 8. Tel. : 48-S8 


KROMOVANJE kovinskih predmeta 

(po sistemu prof. chem. Dra PFANHAUSERA IZ LEIPZIGA) 

kao 

dijelova 

^automobila, 
aeroplana, 
motocikla, 
autobusa, 
tramwaya, 
bicikla, 
sklizaljki, 
parobroda, 
strojeva, 
oruđa, i t. d. 

[JENE KOD TT. 

A. MARUZZI nasljednici ZAGREB, 

FRANKOPANSKA ULICA BROJ 9. — TELEFON BROJ 27-59 


kao 

crkvene kadionice, 
posude za svetu vodu, 
crkvene svijećnjake, 
jedaćeg pribora, 
raznog posuđa, 
armature i pipa, 
pokućtva iz kovine, 
gladila, alata, 
kirurških sprava, 
munjovoda, vaga, 
kvaka, okova i t. d. 

NARUDŽBE SE 


kromovani predmeti 
imadu: 

1. oku ugodan srebrnkasto plati- 
nasti sjaj. 

2. veliku trajnost i otpornost protiv 
vanjskog utjecaja. 

3. silnu tvrdoću, a zadržava svoj 
sjaj u visokoj temperaturi. 

4. nije ih potrebno čistiti kao ni- 
kalj, ne oksidaraju, zadrže dugo 
kromov sjaj. 

1ZVRŠUJ U UZ SOLIDNE Cl 


KUĆANSTVO 


Sušenje šljiva na malo. Šljive za su- 
šenje moraju biti potpuno zrele, tako 
da im se kožica počima nabirati, dok 
su još na drvetu. Trgat ćemo ih sa- 
mo za lijepa vremena. Obrane šljive 
treba prostrti tanko pa lješe od šiblja 
ili trstike. Tu ćemo ih dvaput ili tri- 
put promiješati, da potpuno dozriju 
za sušenje. Šljive za domaću potrebu 
suše se u štednjaku ili u krušnoj peći 
na ljesicama. Najbrže i najbolje osuše 
se u stroju, koji se namjesti na šted- 
njak. Ljesice sa šljivama/ moramo 
češće mijenjati, one gore dođu dolje 
i obratno. Pisendorferova je peć vrlo 
prikladna za sušenje na štednjaku. U 
njoj se mogu sušiti šljive odmah iza 
kuhanja. I drugo se voće može sušiti 
u njoj. Tako se može dobro iskoristiti 
toplina štednjaka bez drugog loženja. 
Sušenje traje oko 18 do 20 sati. Što 
ih polaganije sušimo, to su šljive 
ljepše i ukusnije. Naglo sušiti šljive 
nije probitačno, jer lako popucaju, pa 
onda gube i sok i slast. Od 100 kg 


Društvene znakove u svakoj izvedbi 
Emajlnih i drugih napisnih ploča 
Štampilje iz gume i kovine 

dobavlja najjeftinije 

ŠT AM P 1 £ J A 

Zagreb, Pelrinjska ul. 38 -a 
Nazovite telefon br. 7 5-21 


SIJEDA KOSA 

Pojavljuje se često i kod mlađih ljudi , to je znak da 
je kosa bolesna, da nema dovoljno dobre i potrebne 
hrane za izgradnju boje kose. Takva kosa sijedi, otvrdne 
i lako ispada. Hod mladih ljudi preporuča se protiv toga 
odmah upotrijebiti sigurno sredstvo, a to je Biljevna 
iscrpina od koprive, ona daje kosi hrane, aa ova opet 
može da izgrađuje boju kose. Redovitom njegom i 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Hod ostarjelih ljudi, koji 
posijede, preporuča se upotreba zvanrednog sredstva 
za povrat prijašnje boje kose, a to je sredstvo Dr Wal- 
tonsena amerikanski Hair Restonative. Isprva rabi se 3—5 dana redom, dok se boja kose 
parati, sijeda kosa sasma nestane, a iza toga restauriranja boje, dovoljno ie kosu 
u tjednu 1 — 2 puta nakvasiti sa Hair Restonativom. Cijena bočice Din 20’— Proizvađa 
i stavlja u promet stara god. 1599. osnovana KAPTOLSKA LJEKARNA S V. MARIJE, 

LJEKARNIK VLATKO BARTULIČ, ZAGREB, JELAC/ČEV TRG 20 



sirovih šljiva dobit ćemo oko 30 kg 
dobro osušenih. 

KUHINJSKI RECEPT. 

Pile s rižom. Za ovo jelo treba pile 
isjeći na komade i u slanoj vodi do 
pola iškuhati. Malo dinstovati 200 
grama riže na jednoj žilici masti, k to- 
me dodati sitno isječenog peršinova 
lišća, malo sitna papra, glavicu luka, 
a na koncu i pileće meso. Sve se pre- 
lije slanom vodom, u kojoj se meso 
kuhalo, pa se još dalje kuha, dok riža 
i meso ne postanu sasvim mekani. 
Kad je gotovo, toplo se iznese na 
stol. (Glavicu luka treba predhođno 
izvaditi!). 


IUCA128 ✓£) £ OICA128 

jMtfđoKuctoo’ 


u irtosLUof &uZL 

Ilica 128 iuca t 28 


Domaći proizvod 

KOVČEZI 

u svim veličinama 

TORBE Zl SPISE (AKTENTAŠE), NOVČARKE. TORBICE 

za dame i sve vrsti kožnate robe 

JOSIP F U Z Y, ZAGREB, 

Masarykova ulica broi 10 


v) ** 

i /ii 1 

Zajamčeno dobre 

i TAMBURE 


svih vrsti 

(lm k 

y Farhašovih 1 Srijemskih 

preporučuje stara niko- 
ja tvornica tambura 

jm 

B Stjepan M. Gilg 

R Sisak, III. Savska ban. 

lp 

|9| Cjenike tambura š a 1 j e m 
11]® svakom na zahtjev badava. 
mlM Odlikovan sa 3 zlatne 
jpr kolajne i diplome. 

Z^r DOBRU DJECU 


GATALICA 

Živjeli u jednom selu starac i starica: muž i 
žena, veliki siromasi. Bijahu tako- osiromašili, 
da često nisu u kući imali ni mrvice kruhai Je- 
dnoga dana, dok su gladni sjedjeli uz ognjište 
i razgovarali, što- da učine, dosjeti se starica i 
reče starcu: 

»Otiđi k našem bogatom susjedu u staju, od- 
vedi volove i sakr'ij ih u šumi.« 

Starac posluša — on je uvijek radio ono, što 
je starica zapovijedala — odvede volove i sa- 
krije iih u šumi. Sutradan susjed uđe u staju, da 
povede volove na oranje, ali ih ne nađe. 

Starica pričeka neko vrijeme, dok se po selu 
razglasilo, da su volovi nestali, a onda pođe 
k susjedu i reče: 

»Susjede, akO' hoćeš, ja ću ti volove večeras 
natrag dovesti.« 

Susjed se razveseli i reče: 

»Ako ti, majčice, možeš da mi volove povratiš, 
ja ću te dobro nagraditi. Ali ti ne vjerujem.« 

Karasjevna se povrati kući i reče mužu: 

»Stari, otiđi i dovedi iz šume volove!« 

Starac posluša — on je uvijek radio ono, što 
je starica zapovijedala — i dovede volove su- 
sjedu. Susjed se razveseli i daruje mu brašna. 

Starac i starica živi j ah u zadovoljno, dok je 
doticalo susjedova brašna. 

Kad je brašna ponestalo, počeše starci opet 
da gladuju. A kad im glad dojadi, odlučiše da 
ponove lukavštinu. Starac odvede volove dru- 
gome seljaku iz staje, sakrije ih u šumi, starica 
ih opet povrati natrag i oni dobiju pud brašna. 

Čitavo su ljeto starac i starica živjeli od te 
lukavštine. 

Glas o staričinoj čarobnoj moći raširi se do- 
skora po cijeloj zemlji i dopre čak do cara. 

U to doba bijaše caru nestao jedan dragi kamen 
i premda su ga svugdje tražili, ne mogoše ga 
naći, baš kao da je u zemlju propao. Tada se car 
dosjeti da iskuša Karasjevnu: hoće li starica 
otkriti, tko je ukrao dragi kamen. 

Car pošalje dva svoja dvorjanika, koji su se 
zvali Šija -i Vrat, da dovedu staricu. Ta su dva 
dvorjanika bila ukrala dragulj, ali to nije nitko 
znao. Dok su putovali reče Šija Vratu: 

»Ja se bojim, da se starica ne bi dosjetila, da 
smo nas dva ukrali dragulj. Nego znaš što: sta- 
vit ćemo u saone kokošjih jaja, pa ćemo vidjeti 
hoće li se starica dosjetiti za jaja; ako se dosjeti 
za jaja, dosjetit će se i za dragulj.« 

»Dobro, učinimo tako,« odgovori Vrat. 

Karasjevna, kad čuje, da je hoće povesti caru, 
uplaši se strašno i reče: 

»Ne ću sama da idem; moj stari zna sve, pa 
neka i on pođe.« 

Dvorjanicima je bilo svejedno, hoće li starac 
putovati ili ne će te oni upregnu konje u saone, 
postave starce u kola i potjera ju. 


RUSKA NARODNA PRIPOVIJETKA 
ZABILJEŽIO ALEKSEJ REMIZOV 

Kad su krenuli iz sela, starica se okrenu svome 
mužu i reče: 

»Ne mili mi se ovakvo putovanje; čini mi^e 
kao da sjedim na jajima.« 

Dvorjanici gurnuše laktom jedan drugoga i 
Šija reče Vratu: »Prokleta vještica odmah se 
dosjetila!« Za vrijeme čitavog putovanja obojica 
su šutjela i što su se više približavali carevu 
dvoru, hvatao ih je -sve veći strah. 

A i starci su šutjeli; mislili su, kako se više 
nikada ne će kući povratiti. 

Noću prispiju saone k carevu dvoru. Starcima 
dadoše sobu da prenoće i rekoše, da će ih sutra- 
dan povesti pred cara. 

Šija i Vrat približe se potiho k vratima sobe, 
u kojoj su bili starci, da prisluškuju njihovu raz- 
govoru. 

»Šta misliš, stara, kako ćemo proći pred ca- 
rem?« upita starac. 

»Kako ćemo proći? . . . Kako šiji, tako i 
vratu...*) slabo obojici« — odgovori starica. 

Kad carevi dvorjanici, koji su prisluškivali na 
vratima, čuju te riječi, strašno se uplaše. 

»Moramo dragulj povratiti,« reče Vrat. »Stara 
se vještica odmah dosjetila, da smo ga mi ukrali. 
Nema druge, morat ćemo- ga povratiti.« Oni 
otiđu u svoju sobu, otvore jedan kovčeg, izvade 
iz njega dragulj i pođu s njime k starcima. 

Kad starica otvori vrata, padnu obojica na ko- 
ljena i poviču: 

»Ne izdaj nas, majčice; ne kaži, da je dragulj 
kod nas bio!« Oni predadu starici dragulj i još 
k tome stotinu rubalja. Kad su dvorjanici otišli, 
počnu starci da promatraju kamen. 

Ujutro odvedoše staricu pred cara. 

»Kazuj stara,« reče car, »što si otkrila?« 

»Otkrila sam sve, baćuška,« odgovori Kara- 
sjevna, »znadem, gdje se dragulj nalari. Odvukli 
su ga čak u Moskvu, ali ću ga ja kroz sedmicu 
dana povratiti.« 

Čitavu sedmicu dana ostadoše starac i starica 
u carevu dvoru ii ne izlažahu iz svoje sobe ni 
danju ni noću, bojeći se, da tko ne ukrade dra- 
gulj. A kad prođe sedmica dana, odvedoše sta- 
ricu pred cara i ona mu dade dragulj. 

Car se silno začudi i reče: 

»Majčice, za tvoje djelo ( malena je i carska 
nagrada. Hoćeš li da ostaneš na mome dvoru ili 
hoćeš da se povratiš u svoje selo?« 

Karasjevna padne na koljena pred cara i od- 
govori : 

»Baćuška, ako je moguće, neka me povrate 
onamo, odakle si me ti odveo.« 

Car odredi, da staricu ii starca otprate u nji- 
hovo selo i odredi im godišnju nagradu, od koje 
su živjeli do svoje smrti. 

*) Ruska narodna poslovica. 


* 

SAĆE. I ANEGDOTE 


S malim započeo. Neki bogati Ame- 
rikanac stojii na palubi broda, kad li 
mu neki dječak izvadi rubac iz džepa. 
To opazi jedan časnik od broda i 
uhvati maloga, ali Amerikanac se 
okrene i reče: »Ostavite ga, ta i mi 
smo s malim počeli.« 

Malenkosti. Krojač: »Došao sam da 
vam prikažem ovaj mali račun. Mene 
je upravo sram, da vas uznemirujem 
radi te malenkosti, i nadam se, da 
ćete me podmiriti.« 

Gospođa: »Molim vas, dođite, kad 
račun naraste.« 

Razlika. Pjesnika Petra Altenberga 
je netko pitao, što bi uradio, kad bi 
našao na putu milijun. 

»To zavisi od okolnosti,« odgovori 
pjesnik. »Ako bi ga izgubio miljuner, 
zadržao bih ga, a ako pak siromah, 
vratio bih ga.« 

Za slučaj smrti. Frank Wedekind je 
bio u bolnici s nekim piscem, s kojim 
je inače bio zavađen. Tada je teško 
obolio i toliko su se sprijateljili, da 
su se pomirili. Kad je Wedekind 
ozdravio, sreo je toga pisca u nekom 
parku. Na srdačni pozdrav svoga dru- 
ga, Wedekind je odzdravio vrlo 
hladno. 

»Što je to, Frank?« upitao je drug 
začuđeno. »Zar se nismo pomirili?« 

»Da, da,« odgovori dramatik, »ali to 
je vrijedilo samo za slučaj smrti.« 

Prije ulaska u aeroplan. »U slučaju, 
da bi motor zatajio i zrakoplov stao 
padati k zemlji, iskočite, brojte do 
tri i onda trgnite za ovu vrpcu i pa- 
dobran će se otvoriti.« 

»A ako se ne otvori?« 

»Onda dobijete u skladištu drugi.« 

Na sudu. Sudac preslušava svjedo- 
ka: »Oženjen ili neoženjen?« 

Svjedok uzdahne i sudac diktira 
pisaru: »Oženjen.« 

Sudac preslušava svjedokinju: »Uda- 
ta ili neudata?« Svjedokinja uzdahne, 
sudac okren jvši se k pisaru konsta- 
tuje: »Neudata.« 

Dobar je strah. Došao čovjek liječ- 
niku i tužio mu se na bolove u nozi. 
Liječnik ga pregleda i upita: »Koliko 
već osjećate bolove?« 

»Ima dvije nedjelje, kako sam pao 
niza stepenice.« 


»Gospodine, znate li vi, da imate 
slomljenu kost? Nevjerojatno, da ste 
mogli dvije nedjelje tako ići, da ništa 
ne kažete!« 

»Da . . ., da sam kazao ženi, da mi 
nešto fali, iili da me nešto boli, ona 
bi mi zabranila da pušim.« 

Ne smije kazati: Učitelj: »Nu, 
Mirko, gdje si bio jučer?« 

Đak: »Toga vam ne smijem reći!« 

Učitelj: »Zašto ne? Meni barem 
možeš reći.« 

Đak: »Ne usudim se.« 

Učitelj: »Nisi valjda ništa zlo 
uradio!« 

Đak: »Imali smo kolinje.« 

Učitelj: »Pa to se može glasno 
reći.« 

Đak: »Ne, kod kuće su mi rekli, 
da samo šutim, jer hoćemo sve sami 
da pojedemo.« 


Statistika njemačke štampe. Danas 
imade Njemačka 3.353 novine, tako da 
na 18.700 stanovnika otpada po 1 list. 
U Americi na pr. dolazi jedan list tek 
na 62 tisuće stanovnika, u Engleskoj 
tek na 177.270, pa je prema tome Nje- 
mačka u tom pogledu na prvom mje- 
stu. Jedino je nadvisuju Danska i Švi- 
carska. Najveću nakladu u Njemačkoj 
ima »Berliner Morgenpost« oko 600 
tisuća primjeraka. To nije mnogo ako 
pomislimo da naklada londonskog 
»Daily Mail-a« iznosi dva milijuna, a 
naklada »Petit Panissien-a« 1,800.000 
primjeraka. Kako se vidi njemačka 
štampa je raznovrsnija i brojnija, ali 
ima manju\nakladu. Najniža naklada 
je oko 20frv^rimjeraka. Najveća na- 
klada jednog tjednika u Njemačkoj 
»Berliner Ilustrierte Zeitung«) iznosi 
1,750.000 primjeraka. 

Spomenik Kolumbovu preteči. Ne- 
davno je grupa Amerikanaca na Islan- 
du dala podići spomenik Kolum- 
bovu preteči Eriksonu. Spomenik je 
podignut u najvećem gradu Islanda 
Rekyavdku. Za Eriksona se naime to- 
čno znade, da je došao do obale Ame- 


ČUVANJE LICA I KOZE 

Za trajno konzerviranje lica i kože , da 
bude lijepo, čisto i bajno, neka svatko upo- 
trebljava za pranje 
samo N ovo đerma 
Sapun, a iza pranja 
neka sebi samo ma- 
lo navlaži lice ili 
kožu , ruku sa kra- 
stavčevim mlijekom. 
Cijena Novo đerma 
sapunu dinara 10'— 
Krastavčevo mlijeko 
boca dinara 15'— 

Proizvodi i u promet stavlja stara 
godine 1599. osnovana 

Kaptolska Ljekarna sv. Marije 
Zagreb, Jelačićev trg br. 20. — 
Ljekarnik Vlatko Bartulić 

Dobiva se u svakoj ljekarni 


rike pet stotina godina prije Kristofa 
Kolumba. Za vrijeme ceremonija, koje 
su uobičajene za inauguracije, govorili 
su istaknutiji islandski historici, koji 
su podsjetili, kako je Erikson već oko 
1000 god. otkrio Labrador i Novu Ze- 
mlju. Za vrijeme Kolumba nije se zna- 
lo za ovo otkriće, pa se stoga Kolum- 
bov put na zapad ne može s njime do- 
vesti baš ni u kakvu vezu. Kolumbo je 
imao za svoju tvrdnju, da daleko na 
zapadu mora postojati kopno, sasvim 
druge argumente, tako da ovo Erik- 
sonovo otkriće nije moglo utjecati na 
njegove odluke, da se zaputi u po- 
tragu za novim kontinentom. 

Poklon sv. Ocu sa kolonijalne iz- 
ložbe. U svoje doba su pokretači mi 
sijske izložbe u kolonijalnoj Izložbi u 
Parizu istakli želju, da sv. Ocu daruju 
neku vrijednu uspomenu na tu izlo- 
žbu, pa je to nedavno i ostvareno. 
Francuski ambasador de Fomtenay 
predao je svečano sv. Ocu jednu ve- 
liku mramornu grupu, koja prikazuje 
mučeništvo prvog misionara lazar'ste 
na Madagaskaru. 


SVEGA DOMAEO 



\ 


DOBRIJAN KAO REDAR 



Pa zar dični čika 
nije redar pravi? 
O boku mu sablja, 
kaciga na glavi. 


On nasade čuva, 
po parku se šeće, 
a Ivo na klupu 
ljepila mu meće. 


Znade Ivo, da će 
čika ondje sjesti, 
zato će mu lako 
kakvu šalu splesti, 


Eno već mu gazi 
i nasade skupe, 
a naš dični čika 
ne može sa klupe. 

n V Č N I RAD 



KVAČKANA HALJINA ZA DIJETE. 

Ova dražesna haljinica radi se iz vune zefir u dva 
tona ii to: bijelo i ružičasto, bijelo i modro, bijelo i 
žuto ili bijelo i zeleno dtd. 

Za dijete od 12 do 15 mjeseci potrebno je 50 gr 
bijele vune zefir, 50 gr vune u boji i jedna vitka svile 
u istoj boji. 

Počne se gornji dio kod ramena sa vunom u boji i 
svilom zajedno. Na lančić, koji je dug 8 cm kvačka se 
8 redova niskih stupića (si. I.). Zatim se nit prekine i 
učini isto tako za drugo rame. Onda se treći puta kva- 
čka lančić od 8 cm i pričvrsti između dva gotova dijela 
i kvačka dalje -kao na početku dok bude od ramena 
dugo 9 cm. To su leđa. 

Prednji se dio kvačka isto kao i leđa, sašiju se rame- 
nke i nakvačkaju rukavići, koji se moraju čvrsto po- 
četi* ; da ne budu preširoki'. Kod rukavića uzimamo 
Čitavu očicu prijašnjeg reda (si. II) i radimo tako 7 re- 
dova. Gornji se dio radi neprestano vunom i svilom 
zaj edno. 

.Suknjica se ne radi svilom nego samo vunom i to 
naizmjence jednom i drugom bojom. Počne se bijelom 
vunom i radi u svaku očicu gornjega dijela haljine 
jedan niski stupić i 3 očice u vis. Svaki se red radi 
okolo naokolo. Drugi se red počne drugom bojom i to 
ta'ko da se stupići ;bodu u drugu očicu lančića. (SI. III.). 
Na kraju se svakog reda promijeni boja, ali 1 nit ne 
treba rtrgati, nego samo provući iznutra d ostaviti Sa 
, prave strane se ta nit ne vidi. Kad je čitava suknjica 
duga 28 cm pretrgaju se niti i završe. Posljednji red 
neka bude u boji, a ne bijeli. 


Na svako rame prišiju se 2 puceta. • I. M. 



Najpoznatiji hrvatski kalendar 

»DANICA« ZA GODINU 193 3. 

već je u prometu. Cijena mu je 10 dinara. Bogat je raznolikim štivom 
t slikama. Naručuje se kod Hrvatskoga Književnoga Društva sv. 
Jeronima , Zagreb, Trg Kralja Tomislava broj 21. 




Uustrovani tjednik „ Obitelj a izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj • izdaje Konzorcij Kuća Dobre Štampe. Za izdavača i uredništvo odgovara Dr Josip Andrič , glavni urednik „Obitelji m 
Zagreb , Trenkova 1. Adresa uredništva i uprave „ Obitelji 0 : Zagreb , Trg Kralja Tomislava 21. Telefon 54-17. Ček. rač. pošt. šted. br. 33.535. „ Obi- 
telj * se tiska u Tiskari Narodnih Novina u Zagrebu . Za tiskaru odgovara V. Kirin, Zagreb, Deielićeva ul. 2. 









»OBITELJ«, Zagreb, Trg Kralja Tomislava 21 


Š đ H ZAGON ETK E 


REZULTAT II. ČETVRTGODIŠTA 
ŠAHOVSKOG PRVENSTVA 
»OBITELJI«. 

Izišlo je 13 problema (svi domaćih 
autora originali). Ne uzevši u obzir 
problem br. 1, rezultat glasi: 

.Po 12 problema riješili su: Buble 
Vinko, Split; Trajbar Zvonimir, SI. 
Požega. — 11 problema riješio je: 
Nemec Marijan, Zagreb. — Po 9 pro- 
blema riješili su: Subotičanec Franjo, 
Grešćevina; Barišić Ivo, Sarajevo; Ka- 
balin Mladen, Zagreb; Vukasović Mar- 
ko, Zagreb. 

Nagrade su podijeljene ovako: Prve 
dvije nagrade ždrijebom su podije- 
ljene: Kirinov »Sv. Jeronim« uokviren 
dobiva: Zvonimir Trajbar iz SI. Po- 
žege i Vinko Buble iz Splita. Treću 
nagradu Kirinovu sliku bez okvira 
dobiva Nemec Marijan, Zagreb. — 
(U broju 35. je bio krivo javljen ras- 
pored nagrada.) 

Kako n'ije i opet ispunjen uvjet za 
žensku kategoriju, to nagrade za istu 
vrijede za III. četvrtgodište, koje će- 
mo završiti sa 39. brojem »Obitelji«. 

B. S. 


Rješenje kriptograma treba poslati 
na uredništvo „Obitelji" do 30. rujna. 


1. Kriptogram 

Sastavio F. Švagel, Županja 




